नागरिक उड्डयन मंत्रालय
आरसीएस उड़ान के तहत इंदौर – गोंदिया - हैदराबाद रूट पर दैनिक उड़ान को झंडी दिखाई गई
गोंदिया पहली बार हवाई मार्ग से जुड़ा है
2 और 3 श्रेणी के शहरों में कनेक्टिविटी को और मजबूत करने के लिए लघु विमान योजना लाई जाएगी : श्री सिंधिया
आरसीएस - उड़ान  योजना के तहत इंदौर – गोंदिया - हैदराबाद रूट के बीच दैनिक उड़ान को आज झंडी दिखाकर रवाना किया गया। उड़ान आरसीएस-4.0 बोली प्रक्रिया के तहत फ्लाई बिग को इस रूट पर संचालन की अनुमति दी गई है। इसके साथ ही उड़ान - आरसीएस योजना के तहत 409 मार्गों पर उड़ान शुरू हो जाएगा।
उद्घाटन समारोह में केंद्रीय नागरिक उड्डयन मंत्री श्री ज्योतिरादित्य एम. सिंधिया, मध्य प्रदेश के मुख्यमंत्री श्री शिवराज सिंह चौहान , लोकसभा की पूर्व अध्यक्ष श्रीमती सुमित्रा महाजन, इंदौर से लोकसभा सांसद श्री शंकर लालवानी, नागरिक उड्डयन मंत्रालय में संयुक्त सचिव सुश्री उषा पाधी और कई अन्य गणमान्य व्यक्ति शामिल हुए। इस समारोह में गोंदिया से संसद सदस्य श्री सुनील मेंढे, गढ़चिरौली से संसद सदस्य श्री अशोक नेते और बालाघाट से संसद सदस्य श्री ढाल सिंह बिसेन भी वर्चुअल तरीके से शामिल हुए।
इस अवसर पर अपने संबोधन में श्री ज्योतिरादित्य एम. सिंधिया ने कहा कि उड़ान योजना आम आदमी को हवाई सेवा उपलब्ध कराने के प्रधानमंत्री के सपने को पूरा कर रही है। उड़ान के तहत, 405 हवाई मार्गों को पहले ही चालू कर दिया गया है। इंदौर – गोंदिया - हैदराबाद मार्ग इंदौर को दो राज्यों महाराष्ट्र और तेलंगाना से जोड़ेगा।
पिछले एक साल में इंदौर से विमानों का संचालन दोगुना हो गया है जबकि भोपाल में यह 40 फीसदी बढ़ा है। श्री सिंधिया ने बताया कि श्रेणी 2 और श्रेणी 3 शहरों में 100 नए हवाई अड्डे बनाए जाएंगे, जिससे अंतिम छोर तक कनेक्टिविटी को और बढ़ावा मिलेगा। उन्होंने कहा कि केंद्र सरकार लघु विमान योजना लाने जा रही है, जिससे श्रेणी 2 और श्रेणी 3 के शहरों में कनेक्टिविटी और मजबूत होगी।
फ्लाई बिग एयरलाइन प्रतिदिन एक उड़ान संचालित करेगी और मार्ग पर कम दूरी की उड़ानों के लिए डिज़ाइन किए गए अपने एटीआर 72, 78-सीटर टर्बो प्रोप विमान को तैनात करेगी। इसके साथ, गोंदिया उसका 14वां उड़ान गंतव्य बन जाएगा और फ्लाई बिग गोंदिया को अन्य मेट्रो शहरों के लिए अनुसूचित वाणिज्यिक उड़ान से जोड़ने वाली पहली एयरलाइन है। यह गोंदिया के लिए पहला उड़ान मार्ग भी है क्योंकि इससे पहले यह भारत के किसी भी हवाई अड्डे से नहीं जुड़ा था।
गोंदिया में बिरसी हवाई अड्डे को एक घरेलू हवाई अड्डे के रूप में स्थापित किया गया था, जिसका स्वामित्व और संचालन भारतीय विमानपत्तन प्राधिकरण  के पास है और यह महाराष्ट्र में गोंदिया से 12 किमी उत्तर पूर्व में बिरसी गांव में बना है। नागरिक उड्डयन मंत्रालय ने हवाईअड्डे के संचालन के लिए रनवे की री-कार्पेटिंग, एयरक्राफ्ट क्रैश फायर टेंडर्स  और अन्य उपकरणों की खरीद के लिए 21 करोड़ रुपये का निवेश किया है।
इस नए उड़ान मार्ग के साथ, गोंदिया और उसके आसपास के क्षेत्रों के लोगों को इंदौर, गोंदिया और हैदराबाद के लिए सीधी हवाई संपर्क सुविधा मिलेगी, जिससे उड़ान योजना के तहत इंदौर, गोंदिया, और हैदराबाद के बीच यात्रियों को निर्बाध आवाजाही की सुविधा मिलेगी। उड़ान के तहत इन नई उड़ानों के साथ, आम लोगों को इन जगहों के बीच यात्रा करने के लिए कई विकल्प मिलेंगे जिससे पर्यटन क्षमता को बढ़ावा मिलेगा और इस क्षेत्र की आर्थिक गतिविधियों में तेजी आएगी।
उड़ान अनुसूची इस प्रकार है:
|
|
क्रम संख्या
|
|
प्रस्थान
|
|
आगमन
|
|
एयरलाइन
|
|
आवृत्ति
|
|
प्रस्थान
|
|
आगमन
|
|
विमान
|
|
1
|
|
हैदराबाद
|
|
गोंदिया
|
|
फ्लाईबिग
|
|
प्रतिदिन
|
|
0620
|
|
0815
|
|
एटीआर 72
|
|
2
|
|
गोंदिया
|
|
इंदौर
|
|
फ्लाईबिग
|
|
प्रतिदिन
|
|
0835
|
|
1000
|
|
एटीआर 72
|
|
3
|
|
इंदौर
|
|
गोंदिया
|
|
फ्लाईबिग
|
|
प्रतिदिन
|
|
1020
|
|
1145
|
|
एटीआर 72
|
|
4
|
|
गोंदिया
|
|
हैदराबाद
|
|
फ्लाईबिग
|
|
प्रतिदिन
|
|
1205
|
|
1350
|
|
एटीआर 72